## Poslovnička odluka o uvjetima za radna mjesta savjetnika i stručnih suradnika u Ustavnom sudu Republike Hrvatske

### NN 68/2003 (22.4.2003.), Poslovnička odluka o uvjetima za radna mjesta savjetnika i stručnih suradnika u Ustavnom sudu Republike Hrvatske

# USTAVNI SUD REPUBLIKE HRVATSKE

815

Ustavni
sud Republike Hrvatske, na temelju članka 131. stavka 3. Ustava Republike
Hrvatske i članka 2. stavka 3. Ustavnog zakona o Ustavnom sudu Republike
Hrvatske (»Narodne novine«, broj 13/91, 29/02, 49/02 – pročišćeni tekst), na
sjednici održanoj dana 9. travnja 2003. godine, donio je

## POSLOVNIČKU ODLUKU

### o uvjetima za radna mjesta savjetnika i struČnih suradnika u Ustavnom sudu Republike Hrvatske

Članak
1.

Ovom
Odlukom određuju se uvjeti za radna mjesta I. vrste zvanja za koja je opći
uvjet visoka stručna sprema (VSS) – savjetnik i stručni suradnik u Ustavnom
sudu Republike Hrvatske.

Članak 2.

Savjetnici i stručni suradnici u Ustavnom sudu
Republike Hrvatske moraju biti diplomirani pravnici s položenim pravosudnim
ispitom.

Članak 3.

Osim
uvjeta navedenih u članku 2. ove Poslovničke odluke, viši savjetnik u Ustavnom
sudu Republike Hrvatske mora ispunjavati i sljedeće uvjete:

1) –
najmanje pet (5) godina radnog staža nakon položenog pravosudnog ispita na dužnosti
suca, državnog odvjetnika ili zamjenika državnog odvjetnika, odvjetnika ili
javnog bilježnika, odnosno na poslovima sudskog savjetnika Vrhovnog suda
Republike Hrvatske ili Upravnog suda Republike Hrvatske, ili

 – najmanje sedam (7) godina radnog staža
nakon položenog pravosudnog ispita na poslovima sudskog savjetnika u drugim
sudovima u Republici Hrvatskoj ili na stručnim pravnim poslovima u Državnom
odvjetništvu Republike Hrvatske ili Pučkom pravobraniteljstvu Republike
Hrvatske, ili

 – najmanje deset (10) godina radnog staža
nakon položenog pravosudnog ispita na drugim pravnim poslovima, te

2) aktivno poznavanje engleskog ili francuskog ili
njema­čkog jezika, i

3) informatičko obrazovanje.

Članak 4.

Osim uvjeta navedenih u članku 2. ove Poslovničke
odluke, savjetnik u Ustavnom sudu Republike Hrvatske mora ispunjavati i sljedeće
uvjete:

1) – najmanje tri (3) godine radnog staža nakon položenog
pravosudnog ispita na dužnosti suca, državnog odvjetnika ili zamjenika državnog
odvjetnika, odvjetnika ili javnog bilježnika, odnosno na poslovima sudskog savjetnika
Vrhovnog suda Republike Hrvatske ili Upravnog suda Republike Hrvatske, ili

 – najmanje
pet (5) godina radnog staža nakon položenog pravosudnog ispita na poslovima
sudskog savjetnika u drugim sudovima u Republici Hrvatskoj ili na stručnim
pravnim poslovima u Državnom odvjetništvu Republike Hrvatske ili Pučkom
pravobraniteljstvu Republike Hrvatske, ili

– najmanje sedam (7) godina radnog staža nakon položenog
pravosudnog ispita na drugim pravnim poslovima, te

2) aktivno poznavanje engleskog ili francuskog ili
njemač­kog jezika, i

3) informatičko obrazovanje.

Članak 5.

Osim uvjeta navedenih u članku 2. ove Poslovničke
odluke, niži savjetnik u Ustavnom sudu Republike Hrvatske mora ispunjavati i
sljedeće uvjete:

1) najmanje dvije (2) godine radnog staža nakon položenog
pravosudnog ispita na pravnim poslovima, te

2) aktivno poznavanje engleskog ili francuskog ili
njemač­kog jezika, i

3) informatičko obrazovanje.

Članak 6.

Osim uvjeta navedenih u članku 2. ove Poslovničke
odluke, stručni suradnik u Ustavnom sudu Republike Hrvatske mora ispunjavati i
sljedeće uvjete:

1) dvije (2) godine radnog staža na pravnim
poslovima, te

2) aktivno poznavanje engleskog ili francuskog ili
njemač­kog jezika, i

3) informatičko obrazovanje.

Članak 7.

Ova Poslovnička odluka primjenjuje se do stupanja na
snagu Poslovnika Ustavnog suda Republike Hrvatske utemeljenog na odredbama
Ustavnog zakona o Ustavnom sudu Republike Hrvat­ske (»Narodne novine«, broj
13/91, 29/02, 49/02 – pročišćeni tekst).

Članak 8.

Ova Poslovnička odluka stupa na snagu osmog dana od
dana objave u »Narodnim novinama«.

Broj: Su-67/2003
Zagreb, 9. travnja 2003.

USTAVNI SUD REPUBLIKE HRVATSKE

Predsjednik
**dr. sc.** **Smiljko Sokol,** v. r.

Odluka, NN 68/2003-815